KOMISSION ASETUS (EY) N:o 1359/2005,

annettu 18 päivänä elokuuta 2005,

niiden tilitietojen muodosta ja sisällöstä, jotka jäsenvaltioiden on pidettävä komission saatavilla EMOTR:n tukiosaston tilien tarkastamista ja hyväksymistä sekä valvonta- ja ennustetarkoituksia varten, annetun asetuksen (EY) N:o 2390/1999 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999 (1) ja erityisesti sen 4 artiklan 8 kohdan,

sekä katsoo seuraavaa:

Neuvoston asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7 päivänä heinäkuuta 1995 annetun komission asetuksen (EY) N:o 1663/95 (2) 2 artiklan 3 kohdassa säädetään, että sen 4 artiklan 1 kohdan c alakohdassa tarkoitettujen tilitietojen muoto ja sisältö vahvistetaan asetuksen (EY) N:o 1258/1999 13 artiklassa säädettyä menettelyä noudattaen.

Niiden tilitietojen muodosta ja sisällöstä, jotka jäsenvaltioiden on pidettävä komission saatavilla EMOTR:n tukiosaston tilien tarkastamista ja hyväksymistä sekä valvonta- ja ennustetarkoituksia varten, on nykyisellään säädetty komission asetuksessa (EY) N:o 2390/1999 (3) .

Asetuksen (EY) N:o 2390/1999 liitteitä I ja III on tarpeen päivittää budjettinimikkeistöön ja datavaatimuksiin liittyvien muutosten vuoksi. Tämän lisäksi on tarpeen muuttaa mainitun asetuksen liitteen II teknisiä erityisohjeita, jotta jäsenvaltioiden ja komission välinen tiedonvaihto pysyisi optimaalisena ja ajantasaisena.

ON ANTANUT TÄMÄN ASETUKSEN:

1 artikla

Korvataan asetuksen (EY) N:o 2390/1999 liitteet I, II ja III tämän asetuksen liitteillä I, II ja III.

2 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 16 päivästä lokakuuta 2005.

(1) EYVL L 160, 26.6.1999, s. 103.

(2) EYVL L 158, 8.7.1995, s. 6. Asetus sellaisena kuin se on viimeksi muutettuna asetuksella (EY) N:o 465/2005 (EUVL L 77, 23.3.2005, s. 6).

(3) EYVL L 295, 16.11.1999, s. 1. Asetus sellaisena kuin se on viimeksi muutettuna asetuksella (EY) N:o 1769/2004 (EUVL L 316, 15.10.2004, s. 1).

Jos koordinaatioelin havaitsee, että virheellistä dataa on lähetetty tai jos datansiirrossa esiintyy ongelmia, komissiolle on ilmoitettava asiasta viipymättä. Kaikki virheellistä tietoa sisältävät tietueet on ilmoitettava. Komissiota pyydetään tuhoamaan tällaiset tietueet. Tietueiden tai kenttien päällekkäisyyden estämiseksi koordinaatioelimen on lähetettävä korjatut tiedostot aiempien virheellisten tietojen korvaamiseksi kokonaisuudessaan.

Selventävän huomautuksen on näytettävä ja tunnuttava tavalliselta kirjeeltä. Erityisesti lähettäjän tai maksajaviraston tunnistetiedot sekä vastaanottajan nimi tai hallintoyksikkö on merkittävä selvästi.

BE, DK, DE, ES, FR, IE, IT, LU, NL, AT, PT, FI, SE ja GB

Tietueiden rakenteen on oltava muotoilematon (”flat file”). Jos kenttään voi tulla useampi kuin yksi arvo, tarvitaan niitä varten erilliset tietueet, jotka sisältävät kaikki kentät. On syytä varmistaa, että samoja arvoja ei lasketa kahteen kertaan (1) .

LIITE III

MUISTITUKI

Varainhoitovuosi 2006

SISÄLLYSLUETTELO

1. MAKSUJA KOSKEVA DATA

F100: Maksajaviraston nimi

F101: Maksun viitenumero

F102: Aikaisemmin suoritetun maksun viitenumero

F103: Maksun tyyppi

F103B: Yksityisen sektorin rahoitusosuus

F105: Maksut, joihin liittyy seuraamuksia

F105A: Neuvoston asetuksen (EY) N:o 1259/1999 3 ja 4 artiklan mukainen vähennys

F105B: Täydentävät ehdot: neuvoston asetuksen (EY) N:o 1782/2003 6 artiklan mukainen tuen vähentäminen tai tuen ulkopuolelle jättäminen

F106: Määrä

F107: Rahayksikkö

F108: Maksupäivä

F109: EMOTR:n budjettikoodi

F110: Markkinointivuosi tai -kausi

2. TUENSAAJAA (MAKSUPYYNNÖN ESITTÄJÄÄ) KOSKEVA DATA

F200: Tunnistuskoodi

F201: Nimi

F202A: Maksupyynnön esittäjän osoite (lähiosoite)

F202B: Maksupyynnön esittäjän osoite (kansainvälinen postinumero)

F202C: Maksupyynnön esittäjän osoite (kunta tai kaupunki)

F207: Alue ja seutukunta

F211: Toimitusten viitemäärä

F212: Suoramyynnin viitemäärä

F213: Rasvan viitepitoisuus

F214: Maidon ostaja

F217: Yksityisen varastoinnin alkamispäivä

F218: Yksityisen varastoinnin päättymispäivä

F220: Välittäjäjärjestön tunnistuskoodi

F221: Välittäjäjärjestön nimi

F222B: Välittäjäjärjestön osoite (kansainvälinen postinumero)

F222C: Välittäjäjärjestön osoite (kunta tai kaupunki)

3. ILMOITUSTA/MAKSUPYYNTÖÄ KOSKEVA DATA

F300: Ilmoituksen/maksupyynnön numero

F300B: Maksupyynnön päivämäärä

F301: Sopimuksen numero (tarvittaessa)

F304: Maksut hyväksyvä virasto

F305: Todistuksen tai luvan numero

F306: Todistuksen tai luvan myöntämispäivä

F307: Virasto, jossa todisteasiakirjoja säilytetään

4. VAKUUTTA KOSKEVA DATA

F402: Jalostusvakuuden määrä (muut kuin tarjouskilpailun vakuudet)

5. TUOTTEITA KOSKEVA DATA

F500: Tuotekoodi/maaseudun kehittämisen alatoimenpiteen koodi

F502: Määrä, josta maksu on suoritettu (eläinmäärä, hehtaarit, jne)

F503: Määrä, josta maksupyyntö on tehty (haettu määrä)

F507: Tuotos

F508A: Pinta-ala, josta maksupyyntö on tehty

F508B: Pinta-ala, jolta maksu on suoritettu

F509A: Väärin ilmoitettu pinta-ala

F510: EY:n asetuksen ja artiklan numero

F510A: Yhteisön rahoitusosuus (prosentteina)

F511: EMOTR:n tuen määrä (euroina) yksikköä kohti

F512: Valuuttakurssi

F513: EMOTR:n tuen määrä (kentässä F107 ilmoitettuna valuuttana) mittayksikköä kohti

F515: Bruttotoimitukset

F517: Todellinen rasvapitoisuus

F518: Tarkistetut toimitukset

F519: Suoramyynti

F519B: Toimitukset hallinnollisten korjausten jälkeen (tarvittaessa)

F519C: Suoramyynti hallinnollisten korjausten jälkeen (tarvittaessa)

F520: Kiintiön ylitys/alitus

F521: Kiintiöt ylittävä/alittava suoramyynti

F522: Erääntyvä lisämaksu

F523: Myöhästyneestä maksusta perittävä korko

F530: Todellinen alkoholipitoisuus tilavuusprosentteina

F531: Kokonaisalkoholipitoisuus tilavuusprosentteina

F532: Luonnollinen alkoholipitoisuus tilavuusprosentteina

F533: Viininviljelyvyöhyke

6. TARKASTUKSIA KOSKEVA DATA

F600: Tilatarkastus tai kaukokartoitus

F601: Tarkastuspäivä

F602: Maksupyyntöä alennettu

F602B: Suoritettavan lisämaksun uudelleen laskeminen

F603: Alennusperuste

F604: Neuvoston asetuksen (ETY) N:o 386/90 mukainen paikalla tehtävä tarkastus

F604B: Neuvoston asetuksen (ETY) N:o 386/90 mukainen vaihtamista koskeva tarkastus

7. (EI KÄYTÖSSÄ)

8. VIENTITUKIA KOSKEVA LISÄDATA

F800: Nettopaino

F800B: Mittayksikkö kenttää F800 varten

F801: Maksupyynnön numero (vientituet: SAD)

F802: Tullivalvonnasta vastuussa oleva tullitoimipaikka

F802B: Tullitoimipaikka maastaviennin yhteydessä

F804: Vientitukikoodi

F805: Määräpaikan koodi

F808: Etukäteisvahvistuksen päivämäärä

F809: Viimeinen voimassaolopäivä (etukäteisvahvistus)

F812: Mahdollisen tarjouskilpailun viitetiedot (ennakkovahvistus)

F814: Maksuselvityksen vastaanottopäivä (COM-7)

F816: Vienti-ilmoituksen vastaanottopäivä

F816B: Poistumispäivä EU:n alueelta

9. (EI KÄYTÖSSÄ)

Yleinen huomautus: liitteessä I käytettyjen X-, A- ja D-koodien merkitys:

Kaikki ”X”- tai ”A”-koodilla varustetut tiedot ovat pakollisia.

”X” = Tämän asetuksen edelliseen toisintoon sisältyvä data. ”A” = Tämän asetuksen edelliseen toisintoon nähden lisättävä data. ”D” = Tämän asetuksen edelliseen toisintoon nähden poistettava data.

Jos dataa koskeva pyyntö ei tietyissä olosuhteissa ole järkevä tai sitä ei sovelleta kyseessä olevassa jäsenvaltiossa, merkitään tyhjää arvoa osoittavat kaksi peräkkäistä puolipistettä (;;) CSV-muotoisiin datakenttiin.

1. MAKSUJA KOSKEVA DATA:

Alustava huomautus: Tässä osiossa ilmaisu ”maksu” tarkoittaa EMOTR:n (tukiosaston) suorittamia ja saamia maksuja.

F100: Maksajaviraston nimi

Vaadittu muoto: ilmaistaan koodilla; ks. ajantasainen koodiluettelo F100 CAP-ED-sivuilla:

https://awai.cec.eu.int/

F101: Maksun viitenumero

Viitenumero, jolla maksu voidaan tunnistaa helposti maksajaviraston kirjanpidossa. Elintarvikeapua koskevia siirtoja ei pidetä interventiotuotteiden myyntinä. Tässä erityistapauksessa kenttä F101 voidaan jättää huomioimatta.

F102: Aikaisemmin suoritetun maksun viitenumero

Viitenumero, jolla maksu voidaan tunnistaa selvästi esimerkiksi ennakoksi tai takaisinmaksuksi maksajaviraston kirjanpidossa.

F103: Maksun tyyppi

Vaadittu muoto: ilmaistaan yksimerkkisellä koodilla seuraavasti:

Koodi Merkitys 0 Elintarvikeapu 1 Ennakko tai osamaksu 2 Lopullinen maksu (ensimmäinen ja ainoa maksu; tai ennakkomaksun jälkeinen saatavien suorittaminen; tai tavanomainen vientituen maksu) 3 Takaisinperintä/palautus (seuraamuksen jälkeen)/oikaisu 4 Määrien vastaanotto (jota ei edellä ennakko eikä lopullinen maksu) 5 Vientituen ennakkorahoitus 6 Ei maksutapahtumia

F103B: Yksityisen sektorin rahoitusosuus

Tämä kenttä liittyy kenttään F510A, jossa komissio pyytää ilmoittamaan EMOTR-rahoituksen prosenttiosuuden. Kenttää F103B voidaan tarvita tai sitä ei ehkä tarvita riippuen siitä, miten maa tulkitsee kentän F510A prosenttiosuuden. Jos EMOTR-rahoitus ilmaistaan prosenttiosuutena kokonaisinvestoinnista, yksityisen sektorin rahoitusosuuden määrä on annettava tässä kentässä. Kokonaisinvestointina pidetään EMOTR:n tukikelpoisia kokonaiskustannuksia. Jos sitä vastoin kentässä F510A ilmoitettu määrä on prosenttiosuus tukikelpoisista julkisista kokonaismenoista (kansallinen ja EU:n rahoitus), tämä kenttä voidaan jättää huomioimatta.

Vaadittu muoto: +99…99.99 tai -99…99.99, jossa 9 on jokin luku nollan ja yhdeksän välillä.

F105: Maksut, joihin liittyy seuraamuksia

Vaadittu muoto: kyllä = ”Y”, ei = ”N”.

F105A: Neuvoston asetuksen (EY) N:o 1259/1999 3 ja 4 artiklan mukainen vähennys

X-taulukon kenttään F105A on merkittävä neuvoston asetuksen (EY) N:o 1259/1999 3 ja 4 artiklan perusteella pidätetyt määrät (negatiiviset määrät). Kenttää F105A on käytettävä kaikissa budjettikohdissa, joiden osalta vähennyksiä on suoritettu.

Erityistä budjettikohtaa ei ole sellaisten maksujen ilmoittamiseen, jotka on tehty käyttäen neuvoston asetuksen (EY) N:o 1259/1999 3 ja 4 artiklaan perustuvia vähennyksiä. Sen vuoksi nämä maksut on ilmoitettava kentässä F105A kyseessä olevien budjettikohtien kohdalla (050401054030, 050401064040, 050401084050 ja 050401114070). Ne ovat positiivisia määriä, mikä ilmaisee sen, että menot on rahoitettu ympäristönsuojeluvaatimusten noudattamatta jättämisestä langetetuilla seuraamuksilla tai tuen mukauttamisjärjestelmällä.

Suorien tukien alalla kentässä F105A on sitä vastoin negatiivinen määrä, mikä ilmaisee vähennystä.

Vaadittu muoto: +99…99.99 tai -99…99.99, jossa 9 on jokin luku nollan ja yhdeksän välillä.

F105B: Täydentävät ehdot: neuvoston asetuksen (EY) N:o 1782/2003 6 artiklan mukainen tuen vähentäminen tai tuen ulkopuolelle jättäminen

Kenttään F105B on merkittävä neuvoston asetuksen (EY) N:o 1782/2003 6 artiklan perusteella vähennetty tai tuen ulkopuolelle jätetty määrä. Tämä täydentävistä ehdoista johtuva (negatiivinen) määrä on ilmoitettava kunkin suoraa tukea koskevan alamomentin osalta. Se koskee viljelijälle tehtävää 100 prosentin vähennystä, siis ilman neuvoston asetuksen (EY) N:o 1782/2003 9 artiklassa säädettyä 25 prosentin pidätystä.

Vaadittu muoto: +99…99.99 tai -99…99.99, jossa 9 on jokin luku nollan ja yhdeksän välillä.

F106: Määrä

Maksun eri osien määrä kentässä F107 määriteltynä valuuttana ilmoitettuna. Näiden budjettikoodin (F109) mukaisesti jaoteltujen määrien summan (F106) on periaatteessa vastattava taulukossa 104 ilmoitettuja määriä. Kentässä F106 mainitut määrät koskevat ainoastaan EMOTR:n menoja. Kansallisia menoja ei merkitä tähän kohtaan.

Vaadittu muoto: +99…99.99 tai -99…99.99, jossa 9 on jokin luku nollan ja yhdeksän välillä.

F107: Rahayksikkö

Vaadittu muoto: ISO 4217 -standardin mukainen koodi, esim. DKK, EUR, GBP, SEK jne.

Ks. myös ajantasainen koodiluettelo F107 CAP-ED-sivuilla:

https://awai.cec.eu.int/

F108: Maksupäivä

Päivämäärä, josta ilmenee missä kuussa ilmoitus annettiin EMOTR:lle.

Vaadittu muoto: ”VVVVKKPP” (vuosi 4 merkkiä, kuukausi 2 merkkiä, päivä 2 merkkiä).

F109: EMOTR:n budjettikoodi

Toimintoperusteisen budjettirakenteen koodi on annettava kokonaisuudessaan (osasto, luku, momentti, alamomentti ja alamomentin alakohta).

Vaadittu toimintoperusteisen budjettirakenteen mukainen muoto ilman välilyöntejä: ”999999999999999”, jossa 9 on jokin luku nollan ja yhdeksän välillä. Puuttuvat kohdat merkitään nollilla (esim. 05020901160 on merkittävä 050209011600000).

F110: Markkinointivuosi tai -kausi

Interventiotuotteiden osalta komission on tiedettävä tuotteen markkinointi- tai kiintiövuosi.

2. TUENSAAJAA (MAKSUPYYNNÖN ESITTÄJÄÄ) KOSKEVA DATA:

Alustava huomautus: Kenttiä F200, F201, F202A, F202B ja F202C on käytettävä maksun saajan (eli lopullisen tuensaajan) tunnistamiseksi. Lisäksi kenttiä F220, F221, F222B ja F222C on käytettävä, jos maksu suoritetaan tuensaajalle jonkin järjestön kautta. Jos kyseinen järjestö on myös lopullinen tuensaaja, kenttiin F220, F221, F222B ja F222C on merkittävä sama data kuin kenttiin F200, F201, F202A, F202B ja F202C.

Kenttä F207 koskee ainoastaan kenttää F200.

F200: Tunnistuskoodi

Jäsenvaltiossa maksupyynnön esittäjille annettu yksilöllinen tunnistuskoodi.

F201: Nimi

Maksupyynnön esittäjän suku- ja etunimi tai yrityksen nimi.

F202A: Maksupyynnön esittäjän osoite (lähiosoite)

F202B: Maksupyynnön esittäjän osoite (kansainvälinen postinumero)

F202C: Maksupyynnön esittäjän osoite (kunta tai kaupunki)

F207: Alue ja seutukunta

Alueen ja seutukunnan koodi (NUTS 3) määritellään tuensaajan, jolle maksu osoitetaan, tilan päätoimintojen mukaan.

Koodia ”Extra Region” (MSZZZ) olisi käytettävä esimerkiksi vain, jos NUTS 3 -koodia ei ole.

Vaadittu muoto: NUTS 3 -koodi, joka esitetään koodiluettelossa F207 CAP-ED-sivuilla.

https://awai.cec.eu.int/

F211: Toimitusten viitemäärä

Liittyy maitokiintiöjärjestelmään.

Vaadittu muoto: +99…99.999 tai -99…99.999, jossa 9 on jokin luku nollan ja yhdeksän välillä.

F212: Suoramyynnin viitemäärä

Liittyy maitokiintiöjärjestelmään.

Vaadittu muoto: +99…99.999 tai -99…99.999, jossa 9 on jokin luku nollan ja yhdeksän välillä.

F213: Rasvan viitepitoisuus

Liittyy maitokiintiöjärjestelmään.

Vaadittu muoto: 9…9.99, jossa 9 on jokin luku nollan ja yhdeksän välillä.

F214: Maidon ostaja

Neuvoston asetuksen (EY) N:o 1788/2003 5 artiklan e alakohdan mukaisesti. Liittyy maitokiintiöjärjestelmään.

F217: Yksityisen varastoinnin alkamispäivä

Vaadittu muoto: ”VVVVKKPP” (vuosi 4 merkkiä, kuukausi 2 merkkiä, päivä 2 merkkiä).

F218: Yksityisen varastoinnin päättymispäivä

Vaadittu muoto: ”VVVVKKPP” (vuosi 4 merkkiä, kuukausi 2 merkkiä, päivä 2 merkkiä).

F220: Välittäjäjärjestön tunnistuskoodi

Välittäjäjärjestöille jäsenvaltiossa annettu yksilöllinen tunnistuskoodi.

Maksu suoritetaan tuensaajalle välittäjäjärjestön kautta, eli kunkin välittäjälaitoksen kautta tai järjestölle suoraan.

Maaseudun kehittämismenojen osalta tämä rajoitetaan toimenpiteisiin, joihin liittyvät korkotuet maksetaan välittäjäjärjestöjen kautta.

F221: Välittäjäjärjestön nimi

Välittäjäjärjestön nimi.

F222B: Välittäjäjärjestön osoite (kansainvälinen postinumero)

F222C: Välittäjäjärjestön osoite (kunta tai kaupunki)

3. ILMOITUSTA/MAKSUPYYNTÖÄ KOSKEVA DATA:

F300: Ilmoituksen/maksupyynnön numero

Numeron avulla ilmoitus/maksupyyntö on voitava löytää jäsenvaltion tiedostoista.

F300B: Maksupyynnön päivämäärä

Päivä, jona maksajavirasto (sen yksiköt ja aluetoimistot mukaan luettuina) on vastaanottanut maksupyynnön.

Vaadittu muoto: ”VVVVKKPP” (vuosi 4 merkkiä, kuukausi 2 merkkiä, päivä 2 merkkiä).

F301: Sopimuksen numero (tarvittaessa)

F304: Maksut hyväksyvä virasto

Tämä on virasto, joka vastaa hallinnollisesta valvonnasta ja maksujen hyväksymisestä, esim. aluevirasto. Tämä tieto on sitä tärkeämpi, mitä hajautetumpi järjestelmän hallinto on.

F305: Todistuksen tai luvan numero

F306: Todistuksen tai luvan myöntämispäivä

Vaadittu muoto: ”VVVVKKPP” (vuosi 4 merkkiä, kuukausi 2 merkkiä, päivä 2 merkkiä).

F307: Virasto, jossa todisteasiakirjoja säilytetään

Ainoastaan jos eri kuin kentässä F304.

4. VAKUUTTA KOSKEVA DATA:

F402: Jalostusvakuuden määrä (muut kuin tarjouskilpailun vakuudet)

Vaadittu muoto: +99…99.99 tai -99…99.99, jossa 9 on jokin luku nollan ja yhdeksän välillä.

5. TUOTTEITA KOSKEVA DATA:

Määriä koskeva alustava huomautus: Määrät, pinta-alat ja eläinmäärä tulee yleensä ilmoittaa ainoastaan kerran. Jos kyseessä on ennakkomaksu tai jäljellä olevan määrän maksu, määrä olisi ilmoitettava ennakkomaksua koskevien tietojen kanssa. Määrien, pinta-alojen ja eläinmäärän tarkistukset on ilmoitettava jäljellä olevaa määrää tai myöhempiä maksuja koskevien tietojen kanssa. Jos maksupyyntöä alennetaan virheellisten tuotemäärien, pinta-alojen tai eläinmäärien vuoksi, takaisin perittävien määrien tarkistukset olisi merkittävä miinusmerkillä.

F500: Tuotekoodi/maaseudun kehittämisen alatoimenpiteen koodi

Jäsenvaltioiden on laadittava omat luettelonsa koodeista, jotka selvitetään maksutiedostojen selityksissä.

Maaseudun kehittämistoimenpiteiden osalta on tarvittaessa ilmoitettava kutakin täytäntöönpantua alatoimenpidettä ilmaiseva koodi (esimerkiksi maaseudun ympäristötoimenpiteen tyyppi). Maaseudun kehittämismenoja uusissa jäsenvaltioissa koskevan budjettikohdan osalta (budjettikohta 050404000000) on merkittävä yksi- tai kaksikirjaiminen koodi seuraavan luettelon mukaisesti:

Koodi Merkitys A Maatilojen investoinnit B Nuorten viljelijöiden aloitustuki C Koulutus D Varhaiseläke E Epäsuotuisat alueet ja alueet, joilla on ympäristöön liittyviä rajoitteita F Maatalouden ympäristötoimenpiteet ja eläinten hyvinvointi G Maataloustuotteiden jalostuksen ja kaupan pitämisen parantaminen H Maatalousmaan metsitys I Muut metsätaloustoimenpiteet J Maanparannus K Uusjako L Lomitus- ja tilanhoitopalvelujen perustaminen, maatilojen valistus- ja neuvontapalvelujen perustaminen M Laadukkaiden maataloustuotteiden kaupanpito N Maatalouselinkeinon ja maaseutuväestön peruspalvelut O Kylien kunnostaminen ja kehittäminen sekä maaseutuperinnön suojeleminen ja säilyttäminen P Toimintojen monipuolistaminen maataloudessa ja sitä lähellä olevilla aloilla monimuotoisuuden tai vaihtoehtoisten tulonlähteiden edistämiseksi Q Maatalouden vesivarojen hoito R Maatalouden kehittämiseen liittyvien maaseudun perusrakenteiden kehittäminen ja parantaminen S Matkailu- ja käsityöläiselinkeinojen kannustaminen T Ympäristönsuojelu maa- ja metsätalouden aloilla ja maisemanhoito sekä eläinten hyvinvoinnin parantaminen U Luonnononnettomuuksien lamauttamien maatalouden tuotantomahdollisuuksien palauttaminen ja asianmukaisten torjuntavälineiden käyttöönotto V Uudet rahoitusjärjestelyt X Vaatimusten noudattaminen Y Vaatimusten noudattamiseen liittyviin neuvontapalveluihin turvautuminen Z Viljelijöiden vapaaehtoinen osallistuminen elintarvikkeiden laatujärjestelmiin AA Tuottajaryhmien toimenpiteet elintarvikkeiden laadun alalla AB Osaelantotilat rakenneuudistusprosessissa AC Tuottajaryhmät AD Tekninen apu AE Täydentävä suora tuki AF Täydentävä valtiontuki Maltalla AG Maltan kokoaikaiset viljelijät

Kun kyseessä on viinitilan uudelleenjärjestely ja tuotantosuunnan muuttaminen (budjettikohta 050209071650), toimenpidekoodit on merkittävä. Koodit viittaavat jäsenvaltioiden toimivaltaisten viranomaisten komission asetuksen (EY) N:o 1227/2000 13 artiklan 2 kohdan a alakohdan mukaisesti antamiin toimenpiteiden määritelmiin.

Kun kyseessä ovat vientituet, kenttä F500 on täytettävä vain, jos F804 sisältää aineksia, joille on vahvistettu vientituki. Tällöin kenttään F500 on merkittävä liitteeseen I kuulumattomien tuotteiden osalta tavaroiden koodi (yleensä SAD:n 33 kohdassa oleva kahdeksannumeroinen CN-koodi) tai jalostettujen maatalouslopputuotteiden osalta tuotekoodi.

Pienviljelijöiden osalta on käytettävä seuraavaa koodiluetteloa:

Koodi Kun kiinteään maksuun sisältyy: A pinta-alatuki B eläinpalkkio C sekä eläinpalkkio että pinta-alatuki

F502: Määrä, josta maksu on suoritettu (eläinmäärä, hehtaarit, jne)

Katso alustava huomautus kohdassa 5 (tuotteita koskeva data).

Maaseudun kehittämisen osalta maksettu määrä on ilmaistava kentässä F500 mainitun maaseudun ympäristötoimenpiteen kannalta sopivana yksikkönä. Kentässä F500 käytetyn alatoimenpiteen koodin (esimerkiksi tuotoksen väheneminen) ja kentässä 502 palkkion laskemiseksi käytetyn yksikön (esimerkiksi hehtaari) välinen vastaavuustaulukko on liitettävä maksutiedostojen selittävän huomautuksen mukaan.

Viinialalla tislaamalla saadut tuotteet on ilmoitettava alkoholipitoisuutena.

Kaikilla muilla aloilla maksettu määrä on ilmoitettava yksikkönä, joka mainitaan palkkion maksun perusteena käytettävässä asetuksessa.

Vaadittu muoto: +99…99.99 tai -99…99.99, jossa 9 on jokin luku nollan ja yhdeksän välillä. Desimaalien määrää voidaan tarvittaessa lisätä (enintään kuuteen).

F503: Määrä, josta maksupyyntö on tehty (haettu määrä)

Vaadittu muoto: +99…99.99 tai -99…99.99, jossa 9 on jokin luku nollan ja yhdeksän välillä. Desimaalien määrää voidaan tarvittaessa lisätä (enintään kuuteen).

F507: Tuotos

Edustava tuotos, jota käytetään korvauksen laskemiseen (neuvoston asetuksen (EY) N:o 1251/1999 3 artiklassa säädetyn alueellistamissuunnitelman mukaisesti).

Vaadittu muoto: 9…9.999, jossa 9 on jokin luku nollan ja yhdeksän välillä.

F508A: Pinta-ala, josta maksupyyntö on tehty

Pinta-ala, johon maksuvaatimus liittyy.

Katso alustava huomautus kohdassa 5 (tuotteita koskeva data).

Budjettikohdan 05040400000 (maaseudun kehittäminen uusissa jäsenvaltioissa) osalta tämä kenttä on pakollinen vain toimenpiteiden E, F ja H osalta.

Vaadittu muoto: +99…99.99 tai -99…99.99, jossa 9 on jokin luku nollan ja yhdeksän välillä.

F508B: Pinta-ala, jolta maksu on suoritettu

Pinta-ala, johon suoritettu maksu perustuu.

Budjettikohdan 05040400000 (maaseudun kehittäminen uusissa jäsenvaltioissa) osalta tämä kenttä on pakollinen vain toimenpiteiden E, F ja H osalta.

Vaadittu muoto: +99…99.99 tai -99…99.99, jossa 9 on jokin luku nollan ja yhdeksän välillä.

F509A: Väärin ilmoitettu pinta-ala

Ero ilmoitetun ja mitatun pinta-alan välillä. Kun ilmoitettu pinta-ala on todettua pinta-alaa suurempi, ylitys merkitään positiivisena lukuna. Kun ilmoitettu pinta-ala on todettua pinta-alaa pienempi, alitus merkitään negatiivisena lukuna.

Vaadittu muoto: +99…99.99 tai -99…99.99, jossa 9 on jokin luku nollan ja yhdeksän välillä.

F510: EY:n asetuksen ja artiklan numero

Interventiotuotteiden osalta vaaditaan Euroopan unionin virallisessa lehdessä julkaistu säädös.

F510A: Yhteisön rahoitusosuus (prosentteina)

EMOTR-rahoituksen prosenttiosuus koko tuesta: Prosenttiosuus voidaan laskea kokonaisinvestoinneista, jotka ovat EMOTR:n tukikelpoiset kokonaiskustannukset yksityisen sektorin rahoitusosuus mukaan luettuna (ks. kenttä F103B). Vaihtoehtoisesti se lasketaan EMOTR:n tukikelpoisista julkisista kokonaiskustannuksista, jolloin yksityisen sektorin rahoitusosuus jätetään huomioimatta.

Vaadittu muoto: +99.99, jossa 9 on jokin luku nollan ja yhdeksän välillä.

F511: EMOTR:n tuen määrä (euroina) yksikköä kohti

Paitsi, jos kenttään F511 tai F512 ei ole tehty muutoksia markkinointivuoden aikana.

Vaadittu muoto: 9…9.999999, jossa 9 on jokin luku nollan ja yhdeksän välillä.

Kuuden desimaalin käyttö saattaa oudoksuttaa, mutta joissakin asetuksissa (kuten neuvoston asetuksessa (EY) N:o 660/1999) palkkio määritetään viiden desimaalin tarkkuudella euroakin käytettäessä. Kaikkien eri mahdollisuuksien kattamiseksi desimaalien määrä on nostettu kuuteen.

F512: Valuuttakurssi

Maksussa sovellettu maatalouskurssi (paitsi jos kentät F511 ja F512 ovat muuttumattomat markkinointivuoden aikana).

Vaadittu muoto: 9…9.999999, jossa 9 on jokin luku nollan ja yhdeksän välillä.

F513: EMOTR:n tuen määrä (kentässä F107 ilmoitettuna valuuttana) mittayksikköä kohti

Vaadittu muoto: 9…9.999999, jossa 9 on jokin luku nollan ja yhdeksän välillä (ks. kenttää F511 koskeva huomautus).

F515: Bruttotoimitukset

”Bruttotoimitus” tarkoittaa kaikkia maidon tai maitotuotteiden toimitusmääriä, kuten neuvoston asetuksen (EY) N:o 1788/2003 5 artiklan f alakohdassa määritetään, ja siihen ei sisälly rasvapitoisuuden korjausta.

Vaadittu muoto: +99…99.999 tai -99…99.999, jossa 9 on jokin luku nollan ja yhdeksän välillä. Desimaalien määrää voidaan tarvittaessa lisätä (enintään kuuteen).

F517: Todellinen rasvapitoisuus

Laboratoriotutkimuksen tuloksena. Ilmaistaan mieluummin prosentteina kuin grammoina tai kilogrammoina.

Vaadittu muoto: 9…9.99, jossa 9 on jokin luku nollan ja yhdeksän välillä. Desimaalien määrää voidaan tarvittaessa lisätä (enintään kuuteen).

F518: Tarkistetut toimitukset

Toimitusten määrä sen jälkeen, kun rasvapitoisuus on tarkistettu komission asetuksen (EY) N:o 595/2004 10 artiklan 1 kohdan mukaisesti.

Vaadittu muoto: +99…99.999 tai -99…99.999, jossa 9 on jokin luku nollan ja yhdeksän välillä. Desimaalien määrää voidaan tarvittaessa lisätä (enintään kuuteen).

F519: Suoramyynti

Neuvoston asetuksen (EY) N:o 1788/2003 5 artiklan g alakohdassa määritelty maito ja maidon vastinarvo.

Vaadittu muoto: +99…99.999 tai -99…99.999, jossa 9 on jokin luku nollan ja yhdeksän välillä. Desimaalien määrää voidaan tarvittaessa lisätä (enintään kuuteen).

F519B: Toimitukset hallinnollisten korjausten jälkeen (tarvittaessa)

Maitoala: ”Hallinnollisilla korjauksilla” tarkoitetaan maksajana toimivan laitoksen ostajien ilmoittamiin määriin tekemiä tarkistuksia. Tällaiset muutokset on aina ilmoitettava erillään ostajien ilmoittamista määristä. Oikaisut voidaan tehdä ylös- tai alaspäin. Nettomääräinen muutos on aina ilmoitettava ennen tarkistusta vallinneeseen tilanteeseen verrattuna. Tarkoituksena ei ole sisällyttää tähän kohtaan kiinteämääräisiä oikaisuja.

Komission asetuksen (EY) N:o 595/2004 21 artiklan mukaisten paikalla tehtävien tarkastusten vuoksi tehtävät oikaisut on merkittävä kenttiin F600–F603.

Vaadittu muoto: +99…99.999 tai -99…99.999, jossa 9 on jokin luku nollan ja yhdeksän välillä. Desimaalien määrää voidaan tarvittaessa lisätä (enintään kuuteen).

F519C: Suoramyynti hallinnollisten korjausten jälkeen (tarvittaessa)

Hallinnolliset oikaisut määritellään kentässä F519B.

Vaadittu muoto: +99…99.999 tai -99…99.999, jossa 9 on jokin luku nollan ja yhdeksän välillä. Desimaalien määrää voidaan tarvittaessa lisätä (enintään kuuteen).

F520: Kiintiön ylitys/alitus

Vaadittu muoto: +99…99.999 tai -99…99.999, jossa 9 on jokin luku nollan ja yhdeksän välillä.

F521: Kiintiöt ylittävä/alittava suoramyynti

Vaadittu muoto: +99…99.999 tai -99…99.999, jossa 9 on jokin luku nollan ja yhdeksän välillä. Desimaalien määrää voidaan tarvittaessa lisätä (enintään kuuteen).

F522: Erääntyvä lisämaksu

Toimitusten tai suoramyynnin osalta (erotettava kentässä F109 annetun talousarviokoodin avulla).

Vaadittu muoto: +99…99.99 tai -99…99.99, jossa 9 on jokin luku nollan ja yhdeksän välillä.

F523: Myöhästyneestä maksusta perittävä korko

Toimitusten tai suoramyynnin osalta (erotettava kentässä F109 annetun talousarviokoodin avulla).

Vaadittu muoto: +99…99.99 tai -99…99.99, jossa 9 on jokin luku nollan ja yhdeksän välillä.

F530: Todellinen alkoholipitoisuus tilavuusprosentteina

Ilmaistaan tilavuusprosentteina hehtolitraa kohden.

Vaadittu muoto: 99.99, jossa 9 on jokin luku nollan ja yhdeksän välillä.

F531: Kokonaisalkoholipitoisuus tilavuusprosentteina

Ilmaistaan tilavuusprosentteina hehtolitraa kohden.

Vaadittu muoto: 99.99, jossa 9 on jokin luku nollan ja yhdeksän välillä.

F532: Luonnollinen alkoholipitoisuus tilavuusprosentteina

Ilmaistaan tilavuusprosentteina hehtolitraa kohden.

Vaadittu muoto: 99.99, jossa 9 on jokin luku nollan ja yhdeksän välillä.

F533: Viininviljelyvyöhyke

Neuvoston asetuksen (EY) N:o 1493/1999 liitteessä III määritelty viininviljelyvyöhyke.

Vaadittu muoto: ilmaistaan jollakin seuraavista koodeista: A, B, CIA, CIB, CII, CIIIA, CIIIB.

6. TARKASTUKSIA KOSKEVA DATA:

Komission on tiedettävä, kuinka monta tarkastusta tehtiin ja missä määrin nämä tarkastukset johtivat seuraamuksiin. Jos palkkio peruutetaan tai palautetaan kokonaisuudessaan, nollamaksut on kirjattava kenttään F108 päätöksentekopäivän kera.

F600: Tilatarkastus tai kaukokartoitus

”Paikalla tehtävillä tarkastuksilla” tarkoitetaan asianomaisissa asetuksissa (1) mainittuja tarkastuksia. Niihin kuuluvat tilalla tehtävät fyysiset tarkastukset (koodi ”F” tai ”C”) ja/tai kaukokartoitus (koodi ”T”). Kenttä F601 täytetään ainoastaan, jos kentässä F600 mainitaan tilatarkastus tai täydentäviä ehtoja koskeva tarkastus (”F” tai ”C”). Kentät F602–F602B täytetään ainoastaan, jos kentässä F600 mainitaan paikalla tehtävä tarkastus (”F”, ”C” tai ”T”). Saman toimenpiteen ja saman tuottajan kohdalla tehdyistä useista käynneistä ilmoitetaan ainoastaan kerran. Kaikilla tiettyä tarkastusta koskevilla tietueilla, olivatpa kyseessä ennakkomaksut, jäännösmäärän maksut tai muut maksut, on oltava oma koodi kentässä F600 (ks. jäljempänä).

Edellä mainituissa asetuksissa (ks. alaviite) tarkoitettuja hallinnollisia tarkastuksia ei mainita kentässä F600. Niitä ei ilmoiteta sellaisinaan missään kentässä. Kuitenkin jos asetetut seuraamukset johtuvat hallinnollisesta tai paikalla tehtävästä tarkastuksesta, ne merkitään kenttään F105.

Vaadittu muoto: ”N” = ei tarkastusta, ”F” = tilatarkastus, ”C” = täydentäviä ehtoja koskeva tarkastus ja ”T” = kaukokartoitus. Jos suoritetaan yhdistetty tilatarkastus ja täydentäviä ehtoja koskeva tarkastus ja/tai kaukokartoitus, on käytettävä jotakin seuraavista koodeista: ”FT”, ”CT”, ”CF” tai ”FTC”.

F601: Tarkastuspäivä

Tämä kenttä täytetään ainoastaan, jos kentässä F600 mainitaan tilatarkastus tai täydentäviä ehtoja koskeva tarkastus (”F” tai ”C”). Kaukokartoituksen osalta tarkastuspäivää ei tarvitse ilmoittaa.

Vaadittu muoto: ”VVVVKKPP” (vuosi 4 merkkiä, kuukausi 2 merkkiä, päivä 2 merkkiä).

F602: Maksupyyntöä alennettu

Jos maksupyyntöä on alennettu tarkastuksen vuoksi, asiasta on mainittava tässä kohdassa. Tämä kenttä on täytettävä, jos kentässä F600 mainitaan paikalla tehtävä tarkastus.

Vaadittu muoto: kyllä = ”Y”, ei = ”N”.

F602B: Suoritettavan lisämaksun uudelleen laskeminen

Esimerkiksi paikalla tehdyn tarkastuksen jälkeen.

Vaadittu muoto: +99…99.99 tai -99…99.99, jossa 9 on jokin luku nollan ja yhdeksän välillä.

F603: Alennusperuste

Jos perusteita on useita, ilmoitetaan seuraamuksiltaan merkittävin peruste. Tämä kenttä on täytettävä, jos maksupyyntöä on alennettu paikalla tehdyn tarkastuksen vuoksi.

Pienviljelijöiden osalta käytetään seuraavaa koodiluetteloa:

Koodi Syy A Suljetut alueet, joita viljelijä ei voi käyttää henkilökohtaisiin tarkoituksiinsa B Nautaeläinten enimmäismäärän noudattamatta jättäminen C Moitteettomien maatalousedellytysten noudattamatta jättäminen

Vaadittu muoto: Käytettävä koodeja, jotka on selitettävä liitteenä olevassa kirjeessä.

F604: Neuvoston asetuksen (ETY) N:o 386/90 mukainen paikalla tehtävä tarkastus

Vaadittu muoto: kyllä = ”Y”, ei = ”N”.

F604B: Neuvoston asetuksen (ETY) N:o 386/90 mukainen vaihtamista koskeva tarkastus

Vaadittu muoto: kyllä = ”Y”, ei = ”N”.

7. (EI KÄYTÖSSÄ)

8. VIENTITUKIA KOSKEVA LISÄDATA:

F800: Nettopaino

Katso alustava huomautus kohdassa 5 (tuotteita koskeva data).

Kun kyseessä ovat jalostetut tuotteet (liitteeseen I kuulumattomat tavarat tai jalostetut maataloustuotteet): tukikelpoisen aineksen määrä. Jos tuotekoodiin (F500) kuuluu useampi kuin yksi tukikelpoinen aines (F804), on jokaisesta aineksesta annettava oma tietue ja asianomaiset määrät (F106 ja F800).

Vaadittu muoto: +99…99.99 tai -99…99.99, jossa 9 on jokin luku nollan ja yhdeksän välillä. Desimaalien määrää voidaan tarvittaessa lisätä (enintään kuuteen).

F800B: Mittayksikkö kenttää F800 varten

Vaadittu muoto: yksimerkkinen koodi, jonka selitykset esitetään seuraavassa taulukossa:

Koodi Merkitys K Kilogramma L Litra P Kappale

F801: Maksupyynnön numero (vientituet: SAD)

F802: Tullivalvonnasta vastuussa oleva tullitoimipaikka

Jäsenvaltioiden on käytettävä tullitoimipaikkaluetteloa (COL (2)). Se on luettelo yhteisön/yhteisen passituksen hoitamiseen valtuutetuista tullitoimipaikoista. Joitakin tullitoimipaikkoja saattaa poikkeuksellisesti puuttua luettelosta, koska se kattaa lähinnä passitustoimet. Tällaisissa tapauksissa jäsenvaltion on merkittävä tullitoimipaikan koko nimi.

Vaadittu muoto: COL-koodissa on kaksi maata ilmaisevaa kirjainta, joiden jälkeen on tullitoimipaikkaa ilmaiseva 6-merkkinen koodi. Esimerkiksi ”EE1000EE”.

F802B: Tullitoimipaikka maastaviennin yhteydessä

Ilmoitetaan tullitoimipaikka, joka varmentaa, että tuotteet, joille tukea on haettu, ovat poistuneet yhteisön tulli alueelta. Jäsenvaltioiden on käytettävä tullitoimipaikkaluetteloa (COL (3)). Se on luettelo yhteisön/yhteisen passituksen hoitamiseen valtuutetuista tullitoimipaikoista. Joitakin tullitoimipaikkoja saattaa poikkeuksellisesti puuttua luettelosta, koska se kattaa lähinnä passitustoimet. Tällaisissa tapauksissa jäsenvaltion on merkittävä tullitoimipaikan koko nimi.

Tämä on tilintarkastajille ensiarvoisen tärkeä tieto neuvoston asetuksen (ETY) N:o 386/90 mukaisen vaihtamista koskevan tarkastuksen yhteydessä. Tiedot esitetään T5-lomakkeella tai vastaavalla asiakirjalla.

Vaadittu muoto: COL-koodissa on kaksi maata ilmaisevaa kirjainta, joiden jälkeen on tullitoimipaikkaa ilmaiseva 6-merkkinen koodi. Esimerkiksi: ”NL146123”.

F804: Vientitukikoodi

Kun kyseessä ovat jalostamattomat maataloustuotteet: 12-numeroinen tuotekoodi, jolle on vahvistettu vientituki.

Kun kyseessä ovat jalostetut tuotteet (liitteeseen I kuulumattomat tavarat tai jalostetut maataloustuotteet): niiden ainesten CN-koodit, joille on vahvistettu vientituki. Tällöin kenttään F500 on merkittävä lopputuotteen koodi. Ks. myös kentän F800 selittävä huomautus menettelyn osalta, jota noudatetaan silloin, kun useampi kuin yksi jalostetun tuotteen aines on tukikelpoinen.

F805: Määräpaikan koodi

Vaadittu muoto: ”XX”, jossa X tarkoittaa jotakin A:n ja Z:n välistä kirjainta (yhteisön ulkomaankauppatilastojen maa- ja alueluokituksen koodit. Ks. 15. lokakuuta 2001 annettu komission asetus (EY) N:o 2020/2001 ja sen myöhemmät muutokset).

Jäsenvaltioiden on yhdenmukaisuuden vuoksi käytettävä myös ulkomaankauppatilastoja varten annetun maa- ja alueluokituksen muita alueita koskevia koodeja (koodit Q*). Kyseinen luokitus ei kata kaikkia erityisiä vientitukitapauksia, mutta komissio ei tarvitse tällaisia yksityiskohtaisia tietoja. Jäsenvaltioiden on tästä syystä muunnettava erityiset kansalliset koodinsa ulkomaankauppatilastojen maa- ja alueluokituksen mukaisiksi ennen tietojensa lähettämistä komissiolle.

F808: Etukäteisvahvistuksen päivämäärä

Jos tuki vahvistetaan ennakkoon, kyseinen päivämäärä on ilmoitettava.

Vaadittu muoto: ”VVVVKKPP” (vuosi 4 merkkiä, kuukausi 2 merkkiä, päivä 2 merkkiä).

F809: Viimeinen voimassaolopäivä (etukäteisvahvistus)

Vaadittu muoto: ”VVVVKKPP” (vuosi 4 merkkiä, kuukausi 2 merkkiä, päivä 2 merkkiä).

F812: Mahdollisen tarjouskilpailun viitetiedot (ennakkovahvistus)

Komission asetuksen (EY) N:o 1501/95 5 artiklassa säädetty menettely tai vastaava asianmukainen menettely muilla aloilla. Komissio tarvitsee tarjouskilpailun viitetiedot.

F814: Maksuselvityksen vastaanottopäivä (COM-7)

Naudanliha-alalla on täytettävä ainoastaan kenttä F814 (eikä siis kenttiä F816 tai F816B), jos kyseessä on ennakkorahoitus. Jos kyse ei ole ennakkorahoituksesta, täytetään kentät F816 ja F816B (eikä siis kenttää F814).

Vaadittu muoto: ”VVVVKKPP” (vuosi 4 merkkiä, kuukausi 2 merkkiä, päivä 2 merkkiä).

F816: Vienti-ilmoituksen vastaanottopäivä

Komission asetuksen (EY) N:o 800/1999 5 artiklan 1 kohdassa tarkoitettu päivämäärä.

Vaadittu muoto: ”VVVVKKPP” (vuosi 4 merkkiä, kuukausi 2 merkkiä, päivä 2 merkkiä).

F816B: Poistumispäivä EU:n alueelta

Poistumispäivä, siten kuin se esitetään vienti-ilmoituksessa tai T5-lomakkeessa. Ks. myös komission asetuksen (EY) N:o 800/1999 7 artiklan 1 kohta.

Vaadittu muoto: ”VVVVKKPP” (vuosi 4 merkkiä, kuukausi 2 merkkiä, päivä 2 merkkiä).

9. (EI KÄYTÖSSÄ)

(1) Komission asetuksen (EY) N:o 817/2004 69 artikla (maaseudun kehittäminen).

Neuvoston asetuksen (ETY) N:o 3508/92 8 artikla (yhdennetty hallinto- ja valvontajärjestelmä).

Neuvoston asetuksen (EY) N:o 1782/2003 25 artikla (suoran tuen järjestelmät).

Komission asetuksen (EY) N:o 796/2004 II osan III osasto (suoran tuen järjestelmät).

Komission asetuksen (ETY) N:o 2159/89 8 artikla (pähkinät).

Komission asetuksen (EY) N:o 1621/1999 8 artikla (kuivatut viinirypäleet).

Komission asetuksen (EY) N:o 609/1999 4 artikla (humala).

(2) http://europa.eu.int/comm/taxation_customs/dds/fi/csrdhome.htm

(3) COL: http://europa.eu.int/comm/taxation_customs/dds/fi/csrdhome.htm